*Tämä artikkeli kertoo metsästyksestä. Kiinan harjoittamasta kiinalaisten kotiuttamispolitiikasta katso Operaatio Kettujahti.*
Ranskalainen kettujahtiseurue lähdössä jahtiin.
**Kettujahti** eli **perinteinen ketunmetsästys** on länsimainen urheilu- tai ajanvietelaji, jossa on tarkoituksena pyydystää kettu jahtaamalla. Saaliin jäljittämiseen käytetään jälkikoiria, joita metsästäjät seuraavat ratsain tai jalan.

Kettujahti koirien avulla sai alkunsa Isossa-Britanniassa 1500-luvulla ja levisi sieltä Eurooppaan ja Brittiläisen kansainyhteisön maihin. Laji kiellettiin Saksassa vuonna 1934, Englannissa ja Walesissa vuonna 2004 ja Skotlannissa vuonna 2002. Sitä harjoitetaan edelleen muun muassa Irlannissa, Australiassa, Ranskassa, Italiassa, Venäjällä, Kanadassa ja Yhdysvalloissa. Englannissakin kettuja saa yhä metsästää ilman koiria tuhoeläiminä. Englannissa perinteisen ketunmetsästyksen vuonna 2004 kieltänyt *Hunting Act* -laki kohtasi paljon jarrutusta ja parlamentin ylähuone yritti viimeiseen asti estää sen säätämisen. Lain hyväksymisprosessi on toistaiseksi viimeinen kerta, kun Parliament Act -lain suomaa mahdollisuutta ylähuoneen ohittamiseen on jouduttu Britanniassa käyttämään.

Ketunmetsästyskausi on pohjoisella pallonpuoliskolla marraskuusta huhtikuuhun, sillä nuoret ketut ehtivät kasvaa täysikasvuisiksi marraskuuhun mennessä. Jahdin aluksi koirien annetaan etsiä ketusta vainu, minkä jälkeen ne lähtevät ajamaan kettua takaa metsästäjät perässään yli maitten ja mantujen. Jahti kestää keskimäärin noin 17 minuuttia. Kun kettu on saatu kiinni tai ahdistettu koloon, koirat surmaavat sen tai se ammutaan. Yhdysvalloissa ketun henki on tapana säästää.

Kettujahti herättää voimakkaita tunteita, ja sen vaikeuttamiseksi ja kieltämiseksi on nähty paljon vaivaa. Lajin puolustajat pitävät kettujahtia tehokkaana ja suhteellisen lempeänä tapana pitää kettukanta kurissa, mutta vastustajien mielestä laji on julma ja tarpeeton.

Katso myös
----------

* ketunmetsästys

Lähteet
-------

1. 1 2  The Final Report of the Committee of Inquiry into Hunting with Dogs in England and Wales  9.6.2000. Her Majesty's Stationery Office.  Arkistoitu 10.4.2009. Viitattu 10.2.2008. (englanniksi)
2. ↑  Fox hunting worldwide  16.9.1999. BBC News. Viitattu 5.10.2007. (englanniksi)
3. ↑  Dilpazier Aslam: Ten things you didn't know about hunting with hounds  18.2.2005. The Guardian. Viitattu 3.11.2007. (englanniksi)
4. ↑  Fox hunting ban looks inevitable BBC 17.11.2004. Viitattu 30.1.2014. (englanniksi)
5. ↑  The Parliament Acts Britannian parlamentti. Viitattu 30.1.2014. (englanniksi)
6. ↑  Is fox hunting cruel?  16.9.1999. BBC News. Viitattu 3.11.2007. (englanniksi)
7. ↑  History of American Foxhunting Masters of Foxhounds of North America.  Arkistoitu June 3, 2008. Viitattu 10.2.2008. (englanniksi)
8. ↑  Social impact of fox hunting on rural communities Masters of Fox Hounds Association. Viitattu 13.10.2007. (englanniksi)
9. ↑  Creation and conservation of habitat by foxhunting Masters of Fox Hounds Association. Viitattu 13.10.2007. (englanniksi)
10. ↑  The need for wildlife management Masters of Fox Hounds Association. Viitattu 2007-10-0. (englanniksi)7
11. ↑  The morality of hunting with dogs Campaign to Protect Hunted Animals. Viitattu 13.10.2007. (englanniksi)

Aiheesta muualla
----------------

* Kuvia tai muita tiedostoja aiheesta **Kettujahti** Wikimedia Commonsissa